স্টাফ রিপোর্টার ॥ হবিগঞ্জ শহরের মহিলা কলেজ ফটকে ছাত্রীদেরকে ইভটিজিংয়ের অভিযোগে ৫ বখাটেকে আটক করেছে পুলিশ। আটককৃতরা হল শহরের উমেদনগর গ্রামের সিরাজ মিয়ার পুত্র জাকির হোসে (১৯), ইব্রাহিম মিয়ার পুত্র আব্দুস সামাদ (১৮), ইদু মিয়ার পুত্র সোহেল মিয়া (২০), নোয়াহাটি এলাকার সাধন পালের পুত্র নিপেন্দ্র (১৫) ও বাতিরপুর এলাকার উত্তম বনিকের পুত্র উৎসব বনিক (১৬)। পুলিশ জানায় উল্লেখিতরা গতকাল বৃহস্পতিবার দুপুরে ওই কলেজের সামনে দাড়িয়ে ছাত্রীদেরকে নানান অঙ্গভঙ্গির মাধ্যমে উত্যক্ত করছিল। কেউ কেউ ছাত্রীদেরকে আচার ও টক জাতীয় জিনিস দিয়ে অশ্লীল বাক্য ছুঁড়ছিল। বিষয়টি কলেজ কর্তৃপক্ষের নজরে গেলে সদর থানায় খবর দেয়া হয়। খবর পেয়ে ওসি মোঃ নাজিম উদ্দিনের নেতৃত্বে একদল পুলিশ উল্লেখিতদের আটক করলেও তাদের সাথে থাকা অন্যান্যরা পালিয়ে যায়। ...